
РАЗДЕЛ V. ПРОЕКТ НА ДОГОВОР

П Р О Е К Т   







(ОБРАЗЕЦ)
Д О Г О В О Р

за  консултантски услуги
№ ……………/ ……………


Днес,  .......................... год.  в гр. Крумовград, област Кърджали, 

На основание чл. 194, ал. 1 от Закона за обществените поръчки и утвърден протокол на дата …………….. от Кмета на община Крумовград след проведено събиране на оферти с обява с предмет: „Избор на изпълнител за осъществяване на консултантски услуги, свързани с подготовка за кандидатстване с проекти на Община Крумовград по Програмата за развитие на селските райони за периода 2014-2020 г. в три обособени позиции”, обособена позиция 1: „Избор на изпълнител за осъществяване на консултантски услуги, свързани с подготовка на проект „Реконструкция и/или рехабилитация на участъци от общински пътища на територията на Община Крумовград”, обособена позиция 2: „Избор на изпълнител за осъществяване на консултантски услуги, свързани с подготовка на проект „Реконструкция и/или рехабилитация на участъци от улици и тротоари на територията на Община Крумовград”, обособена позиция 3: „Избор на изпълнител за осъществяване на консултантски услуги, свързани с подготовка на проект: „Оборудване и обзавеждане на детска градина „Митко Палаузов“ гр. Крумовград” се сключи настоящия договор за  обособена позиция №… „………………………………………….“, между:
1. ОБЩИНА КРУМОВГРАД, ЕИК: 000235913, с адрес на управление: гр. Крумовград 6900, площад „България” № 5, представлявана от Себихан Керим Мехмед – Кмет на Община Крумовград и Нури Сабри Нури  – Главен счетоводител, наричана по-долу ВЪЗЛОЖИТЕЛ, от една страна
и 

2. ..................................................................................... със седалище и адрес на управление на дейността ……........................................................., ЕИК/БУЛСТАТ, представлявано от ................................................................................................., в качеството му на ........................................................., наричано за краткост ИЗПЪЛНИТЕЛ от друга страна,

се сключи настоящият договор при следните условия:
РАЗДЕЛ І. ПРЕДМЕТ НА ДОГОВОРА

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение  при условията на настоящия договор, Техническата спецификация на ВЪЗЛОЖИТЕЛЯ (приложение № 1 към настоящия договор), Техническото и Ценово предложение на ИЗПЪЛНИТЕЛЯ (приложение № 2 и приложение № 3 към настоящия договор) да предостави: Консултантски услуги, свързани с подготовка за кандидатстване с проект на Община Крумовград по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ Мярка 07 – „Основни услуги и обновяване на селата в селските райони“ на „Програма за развитие на селските райони 2014-2020г., включващи: консултантски услуги, свързани с подготовката на проекта:
- Подготовка на заявление за подпомагане;

- Окомплектоване на изискуемите докумети към заявлениета за подпомагане;

- Определяне на бюджета на заявлението; 

- Изготвяне на анализи за икономическа устойчивост на проекто заявлението; 

- Подготовка на необходимата кореспонденция между Възложителя и ДФ „Земеделие” по повод разглеждането на входираното заявление.
(2) Обхватът на предмета на договора се състои в изпълнението на следните дейности: Предоставяне на консултантски услуги, свързани с изготвяне и комплектоване на Заявление за подпомагане, необходимо на Община Крумовград за кандидатстване с проектно предложение по ПРСР 2014-2020 г.

(3) За изпълнението на конкретна дейност със задачи по нея или предаването на документи по същата, ВЪЗЛОЖИТЕЛЯТ и ИЗПЪЛНИТЕЛЯТ подписват приемо-предавателни протоколи. Окончателното изпълнение на предмета на договора, ВЪЗЛОЖИТЕЛЯ и ИЗПЪЛНИТЕЛЯ удостоверяват чрез двустранно подписан констативен протокол.

РАЗДЕЛ ІІ. ЦЕНА И НАЧИН НА ПЛАЩАНЕ

Чл. 2. (1) ВЪЗЛОЖИТЕЛЯТ ще заплати на ИЗПЪЛНИТЕЛЯ възнаграждение в размер на ................... лв. (..................................................) без ДДС, съответно ......................... лв. (....................................................................) с ДДС. Сумата на договореното възнаграждение не може да надвишава сумата за консултантски услуги, свързани с подготовка на проекта, заложена в сключения между ВЪЗЛОЖИТЕЛЯ и Държавен фонд „Земеделие” договор за безвъзмездна финансова помощ.
(2) Цената на договора по ал. 1 е окончателна и не подлежи на промяна, освен в случаите, предвидени в Закона за обществените поръчки. 
Чл. 3. (1). Възнаграждението по чл. 2, ал. 1 от настоящия договор се изплаща 
1. Авансово плащане - в срок от 30 (тридесет) календарни дни след приемане без забележки на извършената от ИЗПЪЛНИТЕЛЯ работа от страна на Община Крумовград, ВЪЗЛОЖИТЕЛЯТ заплаща на ИЗПЪЛНИТЕЛЯ сума в размер на ………… лв. (……………. лева), въз основа на издадена от ИЗПЪЛНИТЕЛЯ и приета от ВЪЗЛОЖИТЕЛЯ фактура;

2. Окончателно плащане -  в срок от 30 (тридесет) календарни дни след получаване от страна на Община Крумовград на аванс от Държавен фонд „Земеделие“, ВЪЗЛОЖИТЕЛЯТ се задължава да изплати на ИЗПЪЛНИТЕЛЯ сума в размер, равен на разликата между стойността на възнаграждението по чл. 2, ал. 1 по-горе и сумата по чл. 3, ал. 1, първо тире, въз основа на издадена от ИЗПЪЛНИТЕЛЯ и приета от ВЪЗЛОЖИТЕЛЯ фактура.

(2) Всички плащания се извършват в лева, с платежно нареждане чрез банков превод, по следната банкова сметка на ИЗПЪЛНИТЕЛЯ:

BIC: ......................................

IBAN: ...................................

БАНКА: ...............................

(3) ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ при промяна на банковата си сметка, седалище и адрес на управление или постоянен адрес в срок до 5 (пет) дни от промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(4) ИЗПЪЛНИТЕЛЯТ поддържа точно и систематизирано деловодство, както и пълна и точна счетоводна и друга отчетна документация за извършените услуги, позволяващо да се установи дали разходите са действително направени във връзка с изпълнението на договора. 

РАЗДЕЛ ІІІ. СРОК НА ДЕЙСТВИЕ


Чл. 4. (1). Срокът за изпълнение на работата, възложена с предмета на договора за настоящата поръчка е както следва: изготвянето на Заявлението за подпомагане и комплектоването на необходимите документи по проектното предложение ще се извърши в срок от  10 (десет) календарни дни, считано от датата на подписване на договора за възлагане на обществената поръчка.


Всички документи следва да бъдат изготвени по образец на „Програма за развитие на селските райони 2014-2020 г.


(2) Всички дейности се приемат с двустранно подписани приемо-предавателни протоколи, в съответствие с изискванията на ПРСР 2014-2020г. 

РАЗДЕЛ ІV. ПРАВА И ЗАДЪЛЖЕНИЯ НА СТРАНИТЕ

 
Чл. 5.  ВЪЗЛОЖИТЕЛЯТ се задължава:

1. Да заплати на ИЗПЪЛНИТЕЛЯ дължимото му по настоящия договор възнаграждение в указания срок;


2. Да предостави на разположение на ИЗПЪЛНИТЕЛЯ всички документи и данни, необходими за изпълнение на предмета на настоящия договор; 

3. Да осигурява необходимото административно и техническо съдействие за изпълнение на настоящия договор;

            4.  Да уведоми писмено ИЗПЪЛНИТЕЛЯ в предвидените в този договор случаи.

Чл. 6. (1) ВЪЗЛОЖИТЕЛЯТ има право:

1. Да проверява изпълнението на този договор по всяко време, по начин, незатрудняващ работата на ИЗПЪЛНИТЕЛЯ;

2. Да изиска и получи информация от ИЗПЪЛНИТЕЛЯ за извършената работа във всеки един момент;
3. Да възложи корекции, поправки и допълнения, когато те са допуснати по вина на ИЗПЪЛНИТЕЛЯ.

            (2) ВЪЗЛОЖИТЕЛЯТ гарантира конфиденциалност при използването на предоставените от ИЗПЪЛНИТЕЛЯ документи по договора, като не ги предоставя на трети лица, освен, ако тези трети лица имат законово основание за получаването на документите.

Чл. 7.  ИЗПЪЛНИТЕЛЯТ се задължава: 

            1. Да извърши възложените дейности в срок, съгласно условията в чл. 4 на настоящия договор;

2. Да изпълнява функциите на консултант, който ще подпомага община Крумовград при кандидатстване за финансиране на описания по-горе проект;
            3. Да не разпространява пред трети лица данните и информацията, предоставени му от ВЪЗЛОЖИТЕЛЯ във връзка и по повод изпълнението на възложената му работа;

            4. Да информира ВЪЗЛОЖИТЕЛЯ за възникнали проблеми при изпълнението на предмета на настоящия договор и за предприетите мерки относно тяхното разрешаване;

            5. Да подържа точно и систематизирано деловодство, счетоводство и отчетност във връзка с изпълнение на настоящия договор;

            6. Да съхранява всички документи по изпълнението на настоящия договор както следва: за период от 5 (пет) години след датата на приключването на дейностите по настоящия договор.
            7. Да издава фактури на ВЪЗЛОЖИТЕЛЯ, като се съобрази с изискванията му за съдържание и посочи в тях номера на настоящия договор.
            8. Да следи изпълнението на договора и да предаде на ВЪЗЛОЖИТЕЛЯ всички материали и документи, които са придобити, съставени или изготвени от него във връзка с изпълнение на задълженията по настоящия договор.
9. Да сключи договор/договори за подизпълнение с посочените в офертата му подизпълнители и да представи оригинален екземпляр на ВЪЗЛОЖИТЕЛЯ в 3-дневен срок от сключваневето им.
Чл. 8. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ, освен в случаите по чл. 7, т. 6, да разкрива по какъвто и да е начин и под каквато и да е форма договора или част от него и всякаква информация, свързана с изпълнението му на когото и да е, освен пред своите служители и/или подизпълнители (ако има такива). Разкриването на информация пред такъв служител се осъществява само в необходимата степен за целите на изпълнение на договора.

Чл. 9.  ИЗПЪЛНИТЕЛЯТ има право:
             1. Да получи уговореното възнаграждение съгласно чл. 2 и чл. 3 от настоящия договор;

             2. Да иска от ВЪЗЛОЖИТЕЛЯ съдействие, информация и документи, необходими му за качественото извършване на дейностите по чл. 1 от настоящия договор;

             3. Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на дейностите по чл. 1.


4. Да сменя някой от ключовите експерти и да приложи съответните доказателства довели до исканата замяна, а също и да посочи квалификацията и професионалния опит на предложения експерт и да приложи доказателства за това
РАЗДЕЛ V. НЕПРЕДВИДЕНИ ОБСТОЯТЕЛСТВА

Чл. 10. (1) Страните по настоящия договор не носят отговорност за неизпълнение на задълженията си при настъпването на непредвидени обстоятелства по смисъла на параграф 2, т. 27 от Допълнителните разпоредби на Закона за обществените поръчки. Срокът за изпълнение на задължението се продължава с периода, през който изпълнението е било спряно. Непредвиденото обстоятелство не засяга права или задължения на страните, които са възникнали и са били дължими преди настъпването му.
(2) Ако непреодолимата сила, съответно спирането по предходната алинея, продължи повече от 20 дни и няма признаци за скорошното й преустановяване, всяка от страните може да прекрати за в бъдеще договора, като писмено уведоми другата страна.
(3) Страната, която е засегната от непредвиденото обстоятелство, следва в 3-дневен срок след установяването му, да уведоми другата страна, както и да представи доказателства (съответните документи, издадени от компетентния орган) за появата, естеството и размера на събитието и оценка на неговите вероятни последици и продължителност. Засегнатата страна периодично предоставя последващи известия за начина, по който непредвиденото обстоятелство спира изпълнението на задълженията й, както и за степента на спиране. 
(4) В случаите на възпрепятстване на ИЗПЪЛНИТЕЛЯ поради непредвидено обстоятелство да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава.
(5) Страните не носят отговорност една спрямо друга по отношение на вреди, претърпени като последица от непредвиденото обстоятелство.
(6) През времето, когато изпълнението на задълженията на някоя от страните е възпрепятствано от непредвиденото обстоятелство, за което е дадено известие в съответствие с клаузите на настоящия договор и до отпадане действието му, страните предприемат всички необходими действия, за да избегнат или смекчат въздействието на събитието и доколкото е възможно, да продължат да изпълняват задълженията си по договора, които не са възпрепятствани от непредвиденото обстоятелство.
(7) Изпълнението на задълженията се възобновява след отпадане на събитията, довели до спирането му.
Чл. 11. Непредвидени обстоятелства (непреодолима сила) по смисъла на този договор са обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия (параграф 2, т. 27 от Закона за обществените поръчки).

РАЗДЕЛ VІ. ОТГОВОРНОСТ ПРИ НЕИЗПЪЛНЕНИЕ
Чл. 12. (1) Ако ИЗПЪЛНИТЕЛЯТ не изпълни възложената услуга или част от нея, съобразно условията на настоящия договор, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0,10% (нула цяло и десет процента) за всеки просрочен ден, но не повече от 10% (десет процента) от дължимия размер на възнаграждението посочено в чл. 2.

            (2). При забава в плащането, ВЪЗЛОЖИТЕЛЯТ дължи неустойка в размер на  0,10% (нула цяло и десет процента) от дължимата сума за всеки ден закъснение, но не повече от 10% (десет процента) от дължимия размер на възнаграждението посочено в чл. 2. 

            (3) За неизпълнението на други задължения по настоящия договор неизправната страна дължи на изправната неустойка в размер до 10% (десет процента) от цената по договора посочена в чл. 2. Страната, която е понесла вреди от неизпълнението може да търси обезщетение и за по-големи вреди.

             (4) При прекратяване на договора по чл. 13, ал. 1, т. 1, ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

             (5) При прекратяване на договора по чл. 13, ал. 1, т. 1, ВЪЗЛОЖИТЕЛЯТ дължи на ИЗПЪЛНИТЕЛЯ заплащане за извършената и неразплатена услуга.

РАЗДЕЛ VII. ПРЕКРАТЯВАНЕ НА ДОГОВОРА
Чл. 13. (1) Настоящият договор може да бъде прекратен:

1. По взаимно съгласие между страните, изразено в писмена форма.


2. При виновно неизпълнение на задълженията на една от страните по договора с 15 (петнадесет) дневно писмено предизвестие от изправната до неизправната страна.

            3. При констатирани нередности или възникнал конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.       


            4. ВЪЗЛОЖИТЕЛЯ може едностранно да прекрати настоящия Договор чрез писмено предизвестие от 14 (четиринадесет) календарни дни, отправено до ИЗПЪЛНИТЕЛЯ, в случай че по отношение на ИЗПЪЛНИТЕЛЯ бъде открито производство по несъстоятелност, бъде обявен в несъстоятелност, по отношение на него бъде открито производство по ликвидация. 

            (2) Настоящият договор се счита за изпълнен при условията посочени в чл. 4 или при настъпване на обстоятелствата по чл. 1, ал. 4.

РАЗДЕЛ VIII . ИЗМЕНЕНИЕ НА ДОГОВОРА

Чл. 14. (1) Настоящият договор може да бъде изменен: 

- в случаите по чл. 116 от Закона за обществените поръчки;
- в случаите по чл. 2, ал. 2 от настоящия договор.
РАЗДЕЛ IХ. ЗАКЛЮЧИТЕЛНИ РАЗПОРЕДБИ

Чл. 15. (1) Нищожността на клауза от настоящия договор или на допълнително уговорени условия не води до нищожност на договора.

         (2) Страните ще решават споровете възникнали при или по повод изпълнението на настоящия договор, чрез водене на преговори, а при невъзможност за постигане на съгласие, същите ще бъдат отнесени пред компетентния съд на територията на Република България.

          (3) За неуредените в настоящия договор въпроси се прилагат разпоредбите на действащото българско законодателство.
Неразделна част от настоящият договор са Техническа спецификация на ВЪЗЛОЖИТЕЛЯ, Техническото и Ценово предложения на ИЗПЪЛНИТЕЛЯ.

        
Настоящия договор се състави в три еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ и влиза в сила от датата на подписването му.

ВЪЗЛОЖИТЕЛ: 





    ИЗПЪЛНИТЕЛ:

ОБЩИНА КРУМОВГРАД


             

КМЕТ: 



                  ПРЕДСТАВЛЯВАЩ/УПРАВИТЕЛ:

/Себихан Мехмед/


                                                       /………………../

ГЛАВЕН СЧЕТОВОДИТЕЛ:

    /Нури Нури/
Забележка: Авансовото плащане  по чл.3 ал.1 т.1 е както следва:


  ОП 1 – 1 500 лева; ОП 2 – 1000 лева и ОП 3 800 лева без ДДС
_1532328758

